# Adana (pokrajina)

### Izvor: Wikipedija

Pokrajina Adana
Položaj pokrajine Adane u Turskoj
Osnovni podatci
Glavni grad pokrajine: | Adana
Površina: | 14.045,6 km²
Broj stanovnika: | 1.849.478 (2000.)
Gustoća naseljenosti: | 131,68 st./km²
Registracijske oznake: | 01
Upravna podjela: | 13 okruga
Službena internetska stranica: | http://www.adana.gov.tr

Pokrajina Adana je jedna od 81 turske pokrajine (na turskom : il, u jednini, i illi u množini) smještena na jugozapadu Turske.

Upravno središte pokrajine (na turskom : valiliği) istoimeni je grad Adana. Ostali značajniji gradovi koji se nalaze u ovoj četvrtoj po naseljenosti pokrajini Turske su Yumurtalık (prije Ayas/Issus), Ceyhan, Seyhan, Yüreğir i Kozan (nekada Sis). U ovoj je pokrajini smještena NATO-va zračna baza Incirlik. Pokrajina Osmaniye je nekada bila sastavni dio pokrajine Adane.

## [uredi] Etimologija

Postoje razne teorije o nastanku imena pokrajine (i grada). Najvjerojatnija je ona prema kojoj je područje ime dobilo prema hetitskoj zemlji Adaniyi, koja se nalazila u sklopu kraljevstva Kizzuwatna. Prema drugoj teoriji ime pokrajine izvedeno je od imena Adanosa, sina boga neba Urana iz grčke mitologije. Legenda kaže kako su Adanos i Sarus, dvoje Uranovih sinova, došli na mjesto blizu rijeke Seyhan i tamo sagradili grad Adanu. Pokrajina je u prošlosti bila poznata i pod imenom Cilicija.

Prema jednom bitno drukčijem stajalištu, vjeruje se da je ime boga Adada (Tesupa) koji je obitavao u šumovitim područjima nadjenuto regiji koju oblikuju gorje Taurus i rijeka Seyhan. Adad je bio bog gromovnik u Hetita a Tesup kod sirijskih i mezopotamskih plemena. S obzirom na to da su ove skupine međusobno preuzimale i davale si ideje, imena i stilove pisanja, ova teorija također posjeduje visoki stupanj vjerojatnosti. Budući da je bog grmljavine donio kišu a kiša donijela obilje, ovaj je bog živio u ovoj regiji kao iznimno voljen i poštovan, te je u njegovu čast ona zvana Uru Adaniyya (= regija Ade). (izvor: [1])]]

## [uredi] Zemljopis

Pokrajina Adana nalazi se u jugoistočnome dijelu južne Turske, južno od Taurusa. Okružuju ju pokrajine Mersin (prema zapadu), Hatay (prema jugoistoku), Osmaniye (prema istoku), Kahramanmaraş (prema sjeveroistoku) i Kayseri (prema sjeveru). Na jugu je omeđena Sredozemnim morem.

Površina pokrajine je 14 045,6 km².

## [uredi] Stanovništvo

Prema popisu stanovnika iz 2000. pokrajina Adana ima 1 849 478 stanovnika, odnosno 131,68 st./km². U glavnome gradu Adani živi više od 60% ukupnog stanovništva pokrajine.

Prema procjeni za 2005. godinu pokrajinu nastanjuje 1 960 000 stanovnika.

## [uredi] Upravna podjela

Pokrajinom upravlja namjesnik (na turskom: vali).

Pokrajina je podijeljena na 13 okruga (na turskom: ilçe, u jednini):

- Aladağ
- Ceyhan
- Feke
- İmamoğlu
- Karaisalı
- Karataş
- Kozan
- Pozantı
- Saimbeyli
- Seyhan
- Tufanbeyli
- Yumurtalık
- Yüreğir

## [uredi] Vanjske poveznice

- Adana Valiliği (internetska stranica namjesništva pokrajine u Adani) (turski i engleski)
- Vremenska prognoza za Adanu (engleski)

Turske pokrajine

Adana • Adıyaman • Afyonkarahisar • Ağrı • Aksaray • Amasya • Ankara • Antalya • Ardahan • Artvin • Aydın • Balıkesir • Bartın • Batman • Bayburt • Bilecik • Bingöl • Bitlis • Bolu • Burdur • Bursa • Çanakkale • Çankiri • Çorum • Denizli • Diyarbakır • Düzce • Edirne • Elazığ • Erzincan • Erzurum • Eskişehir • Gaziantep • Giresun • Gümüşhane • Hakkari • Hatay • Iğdır • Isparta • Istanbul • Izmir • Kahramanmaraş • Karabük • Karaman • Kars • Kastamonu • Kayseri • Kilis • Kırıkkale • Kırklareli • Kırşehir • Kocaeli • Konya • Kütahya • Malatya • Manisa • Mardin • Mersin • Muğla • Muş • Nevşehir • Niğde • Ordu • Osmaniye • Rize • Sakarya • Samsun • Şanlıurfa • Siirt • Sinop • Şırnak • Sivas • Tekirdağ • Tokat • Trabzon • Tunceli • Uşak • Van • Yalova • Yozgat • Zonguldak

Dobavljeno iz "http://hr.wikipedia.org../../../a/d/a/Adana_%28pokrajina%29.html"

Kategorija: Turske pokrajine

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Azərbaycan
- Bosanski
- Deutsch
- English
- Esperanto
- Español
- فارسی
- Suomi
- Français
- Magyar
- Bahasa Indonesia
- Italiano
- Nederlands
- Português
- Slovenščina
- Svenska
- Türkçe
- O'zbek
- 中文